मोहम्मदाबाद। नगर पंचायत अध्यक्ष पद की प्रत्याशी भारती सक्सेना ने पति सत्यनरायन के साथ राजीव नगर, आजाद नगर, राजीव नगर, कबीर नगर, शिवाजी नगर में वोट मांगे। वहीं प्रत्याशी बबलेश यादव ने पति नागेंद्र सिंह के साथ इंदिरा नगर, किदवई नगर आदि मोहल्लों में घर-घर जाकर मतदाताओं से वोट देने की अपील की। पूर्व अध्यक्ष अशोक कुमार ललुआ प्रत्याशी उषा यादव के लिए किलमापुर आदि में घर-घर जाकर वोटरों से वोट देने की अपील की। ठेकेदार गोपाल यादव ने पत्नी मिथलेश यादव के समर्थन में रविदास नगर, गंगानगर में सघन जनसंपर्क किया। सपा नेता संजू यादव ने तकीपुर, नगला गड़ा, नगला दया, किलमापुर, कबीरनगर में अपनी मां प्रभा देवी को जिताने की मतदाताओं से अपील की। ध्रुव यादव ने मां श्यामा देवी के समर्थन में कैथन नगला, अवंतीबाई नगर में भ्रमण कर मतदाताओं से वोट देने की अपील की।